CELEX: 62021TN0207
Language: et
Date: 2021-04-16 00:00:00
Title: Kohtuasi T-207/21: 16. aprillil 2021 esitatud hagi – Polynt versus ECHA

14.6.2021   
            
            
               ET
            
            
               Euroopa Liidu Teataja
            
            
               C 228/32
            
         
      16. aprillil 2021 esitatud hagi – Polynt versus ECHA
      (Kohtuasi T-207/21)
      (2021/C 228/44)
      Kohtumenetluse keel: inglise
      
         Pooled
      
      
         Hageja: Polynt SpA (Scanzorosciate, Itaalia) (esindajad: advokaadid C. Mereu, P. Sellar ja S. Abdel-Qader)
      
         Kostja: Euroopa Kemikaaliamet
      
         Nõuded
      
      Hageja palub Üldkohtul:
      
                  —
               
               
                  tunnistada käesolev hagi vastuvõetavaks ja põhjendatuks;
               
            
                  —
               
               
                  tühistada vaidlustatud otsus;
               
            
                  —
               
               
                  mõista kohtukulud välja ECHA-lt.
               
            
         Väited ja peamised argumendid
      
      Käesolevas hagis palub hageja, et tühistataks Euroopa Kemikaaliameti (ECHA) apellatsiooninõukogu 9. veebruari 2021. aasta otsus, millega jäeti muutmata ECHA otsus nõuda aine heksahüdro-4-metüülftaalanhüdriid hindamise raames täiendavaid katseid (juhtum A-015-2019) vastavalt Euroopa Parlamendi ja nõukogu määrus (EÜ) nr 1907/2006 (1) („REACH määrus“) artiklile 40. Oma nõude põhjendamiseks esitab hageja viis väidet.
      
                  1.
               
               
                  Esimese väite kohaselt rikkus apellatsiooninõukogu õigusnormi ECHA 4. septembri 2019. aasta otsuse TPE-D-2114483466-38-01/F aine heksahüdro-4-metüülftaalanhüdriid katsetamisettepaneku kohta (EC number 243-072-0 ja CAS number 19438-60-9) („4-MHHPA“) õiguspärasuse läbivaatamisel;
               
            
                  2.
               
               
                  Teise väite kohaselt rikkus apellatsiooninõukogu õigusnormi järeldades, et katsetamisettepaneku läbivaatamine on sama, mis vastavuse kontrolli läbivaatamine;
               
            
                  3.
               
               
                  Kolmanda väite kohaselt ei kohaldanud apellatsiooninõukogu õiguslikke kriteeriume ega võtnud arvesse hageja argumente, pööras ümber tõendamiskoormise seoses REACH määruse X lisa punkti 8.7.3. veeru 2 nõuetega ega arvestanud hageja argumentidega seoses dokumendi „WHO Concise International Chemical Assessment Document 75“ järeldustega;
               
            
                  4.
               
               
                  Neljanda väite kohaselt rikkus apellatsiooninõukogu REACH määruse artikleid 91–93 või kohaldas neid vääralt;
               
            
                  5.
               
               
                  Viienda väite kohaselt ei vastanud apellatsiooninõukogu hageja etteheidele seoses ELTL artikli 13, REACH määruse artikli 25 ning loomakaitse, proportsionaalsuse ja hea halduse põhimõtete rikkumisega.
               
            
         (1)  Euroopa Parlamendi ja nõukogu 18. detsembri 2006. aasta määrus (EÜ) nr 1907/2006, mis käsitleb kemikaalide registreerimist, hindamist, autoriseerimist ja piiramist (REACH) ja millega asutatakse Euroopa Kemikaalide Agentuur ning muudetakse direktiivi 1999/45/EÜ ja tunnistatakse kehtetuks nõukogu määrus (EMÜ) nr 793/93, komisjoni määrus (EÜ) nr 1488/94 ning samuti nõukogu direktiiv 76/769/EMÜ ja komisjoni direktiivid 91/155/EMÜ, 93/67/EMÜ, 93/105/EÜ ja 2000/21/EÜ (ELT 2006, L 396, lk 1).